Odločba Komisije

z dne 19. januarja 2004

o spremembi odločb 92/260/EGS, 93/197/EGS in 97/10/ES glede začasnega sprejema in uvoza registriranih konjev iz Južne Afrike v Evropsko unijo

(notificirano pod dokumentarno številko K(2004) 50)

(Besedilo velja za EGP)

(2004/117/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/426/EGS z dne 26. junija 1990 o pogojih zdravstvenega varstva živali za premike in uvoz kopitarjev iz tretjih držav [1] in zlasti člena 12(2), člena 13(2), členov 14, 15, 16 in člena 19(i) Direktive,

ob upoštevanju naslednjega:

(1) Odločba Komisije 92/260/EGS [2] določa pogoje v zvezi z zdravstvenim varstvom živali in izdajanjem veterinarskih spričeval za začasen sprejem registriranih konjev.

(2) Odločba Komisije 93/197/EGS [3] določa pogoje v zvezi z zdravstvenim varstvom živali in izdajanje veterinarskih spričeval pri uvozu registriranih kopitarjev ter kopitarjev za pleme in proizvodnjo.

(3) Priloga I k Odločbi Komisije 97/10/ES z dne 12. decembra 1996 o spremembi Odločbe Sveta 79/542/EGS in odločb Komisije 92/160/EGS, 92/260/EGS in 93/197/EGS v zvezi z začasnim sprejemom in uvozom registriranih konjev iz Južne Afrike v Skupnost [4] predvideva dodatna jamstva, ki se uporabljajo pri regionalizaciji Južne Afrike za uvoz registriranih konjev v Evropsko Skupnost.

(4) Navedena dodatna jamstva prepovedujejo uporabo cepljenja proti konjski kugi na območju, prostem konjske kuge. Zaradi tega na podlagi sedanjih pogojev za uvoz ni več mogoče certificirati statusa cepljenosti registriranih konjev, ki so bivali na območjih, prostih konjske kuge, več kot 24 mesecev.

(5) Poleg tega je treba določiti, da je za prevoz registriranih konjev na neokuženo območje potrebno dovoljenje, če konji niso bili cepljeni ali če iz veterinarskih razlogov tako cepljenje ni bilo opravljeno v skladu z vsemi navodili proizvajalca.

(6) Glede na stanje zdravstvenega varstva živali v Južni Afriki je treba prilagoditi dodatna jamstva za regionalizacijo navedene države, kar zadeva uvoz registriranih konjev v Skupnost, te prilagoditve pa se morajo odražati v pogojih v zvezi z zdravstvenim varstvom živali in izdaji veterinarskih spričeval, ki veljajo za tak uvoz.

(7) Odločbe 92/260/EGS, 93/197/EGS in 97/10/ES je treba ustrezno spremeniti.

(8) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

V Prilogi II k Odločbi 92/260/EGS se veterinarsko spričevalo F nadomesti z besedilom v Prilogi I k tej odločbi.

Člen 2

V Prilogi II k Odločbi 93/197/EGS se veterinarsko spričevalo F nadomesti z besedilom v Prilogi II k tej odločbi.

Člen 3

Priloga I k Odločbi 97/10/ES se spremeni v skladu s Prilogo III k tej odločbi.

Člen 4

Ta odločba je naslovljena na države članice.

V Bruslju, 19. januarja 2004

Za Komisijo

David Byrne

Član Komisije

[1] UL L 224, 18.8.1990, str. 42. Direktiva, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).

[2] UL L 130, 15.5.1992, str. 67. Odločba, kakor je bila nazadnje spremenjena z Odločbo 2003/541/ES (UL L 185, 24.7.2003, str. 41).

[3] UL L 86, 6.4.1993, str. 16. Odločba, kakor je bila nazadnje spremenjena z Odločbo 2003/541/ES.

[4] UL L 3, 7.1.1997, str. 9. Odločba, kakor je bila nazadnje spremenjena z Odločbo 2003/541/ES.

--------------------------------------------------

PRILOGA I

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------

PRILOGA II

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------

PRILOGA III

Priloga I k Odločbi 97/10/ES se spremeni:

1. Točka 5.5.1.4 se nadomesti z:

"5.5.1.4 V spričevalu mora biti navedeno, da:

- je bil konj klinično pregledan v 48 urah pred odpremo in ni kazal nobenih kliničnih znakov bolezni, in

- v zadnjih 15 dneh (koliko je mogoče ugotoviti) ni bil v stiku s kopitarji, obolelimi za nalezljivo ali kužno boleznijo, in

- ne izvira z območja, kjer veljajo omejitve zaradi nalezljivih bolezni kopitarjev in ne prihaja z gospodarstva, za katerega veljajo veterinarske omejitve, in

- ne prihaja z gospodarstva, kjer so imeli v zadnjih 60 dneh primer konje kuge, in,

- če konj prihaja z območja pod nadzorom, da ga je

(i) bodisi cepil proti konjski kugi veterinar, ki je uporabil registrirano polivalentno cepivo, kakor ga je predpisal proizvajalec cepiva, najmanj 60 dni in ne več kot 24 mesece pred vstopom na neokuženo območje, ali

(ii) da je bil konj uvožen z ozemlja države ali dela ozemlja, regionaliziranega v skladu s členom 13(2) Direktive 90/426/EGS, ki v skladu z zakonodajo Skupnosti velja za neokuženo s konjsko kugo, in da je bil prepeljan z letalom pod pogoji, zaščitenimi pred prenašalci bolezni, z letališča Johannesburgu na območje, neokuženo s konjsko kugo."

2. V točki 5.5.1 se doda naslednja točka:

"5.5.1.5 Z odstopanjem od določb pete alinee točke 5.5.1.4 lahko pristojni organi v izjemnih primerih, določenih z nacionalno ali lokalno zakonodajo države izvoznice, izrecno dovolijo prevoz registriranega konja z okuženega, zaščitenega ali nadzorovanega območja na neokuženo območje pod naslednjimi pogoji:

- konj se odpelje neposredno na karantensko postajo, ki je za tak namen dovoljena na neokuženem območju,

- prevoz se opravi pod pogoji, zaščitenimi pred prenašalci bolezni, upoštevajoč dejavnike, ki zmanjšujejo tveganje, denimo letni čas ali del dneva, ko ni prenašalcev bolezni, uporaba repelentov, pokrivanje živali ali prisilno prezračevanje,

- konj se za najmanj 40 dni izolira v karantenski postaji, zaščiteni pred prenašali bolezni,

- v času izolacije je na vzorcu krvi, odvzetem v presledku med 21 in 30 dni dvakrat opravljen test za konjsko kugo v skladu s Prilogo D k Direktivi 90/426/EGS, pri čemer se drugi test opravil v 10 dneh pred sprostitvijo iz karantenske postaje, bodisi z negativnim izidom, če konj ni bil cepljen, bodisi brez dviga ravni protiteles, če je bil konj prej cepljen."

--------------------------------------------------